Nazionalidaz d'España - Biquipedia, a enziclopedia libre

# Nazionalidaz d'España

### De Biquipedia

O mapa amuestra en royo las comunidaz autonomas que os Estatutos correspondients definen como nazionalidaz. As altras comunidaz son consideratas rechions dende o punto de bista constituzional, fueras de Nabarra, que ye definita como Comunidat Foral.

Nazionalidat istorica [1]u, simplament, nazionalidat [2] son termins politicos que s'ha benito emplegando á España dende a reinstaurazión democratica d'o Estato ta referir-se á ixas comunidaz autonomas que tienen un sentimiento nazional u de fortal identidat colectiba, lingüistica u cultural, cuan per a istoria cuan per un sentimiento cheneralizato entre a ziudadanía d'a comunidat. Altros termins á ixa fin conzebitos en propuestas á mientres d'a VIII lechislatura son estatos realidat nazional [3] e caráuter nazional [4].

Es termins tienen una difízil entrepretazión legal. En a bichent Constituzión española de 1978 se fa serbir a esprisión: «as nazionalidaz e rechions que entegran [...] a nazión española». O termín «nazionalidat» pareix que s'emplega ta no equiparar as comunidaz con a «nazión», bocable reserbato ta España (seguntes bels churistas esclusibament e seguntes uns altros no). A mayoría d'os ponents d'a Constituzión entrepretó, en o curso d'o debate que se'n fazió en o Congreso d'os Deputatos, que o conzeuto constituzional «nazionalidat» ye sinonimo de «nazión».

A Constituzión de 1978 reconoix a esistenzia de nazionalidaz e rechions, e lis atorga l'autonomía sin establir diferienzias almenistratibas entre ellas:

  «A Constituzión s'alazeta en a indisoluble unidat d'a Nazión española, patria comuna e indibisible de toz es españols, e reconoix e guarenzía lo dreito ta l'autonomía d'as nazionalidaz e rechions que la entegran e a solidaridat entre totas ellas.» (Constituzión Española de 1978)

Un altro caso reconoixito en a Constituzión ye o d'as rechions diferenziatas istoricament á lo mesmo nibel que as ditas nazionalidaz. Ye o que ocurre con Nabarra, que poseye un grau más gran d'autonomía que no as altras comunidaz autonomas, en birtut d'os dreitos istoricos reconoixitos á los territorios forals á la disposizión adizional primera d'a Constituzión.

Actualment, as comunidaz autonomas reconoixitas como «nazionalidaz» en os suyos estatutos son:

- Andaluzía (1981 e 2007) - nazionalidat istorica
- Aragón (1996 e 2007) - nazionalidat istorica
- Canarias (1996) - nazionalidat
- Cataluña (1979 e 2006) - nazionalidat; (en o preámbol) nazión, reyalidat nazional
- Comunidat Balenziana (1982 e 2006) - nazionalidat; nazionalidat istorica
- Galizia (1981) - nazionalidat istorica
- País Basco (1979) - nazionalidat

## [editar] Referenzias

1. ↑ Estatuto d'Autonomía d'Aragón (reformato en 2007) ([1] PDF).
   Estatuto d'Autonomía d'a Comunidat Balenziana (reformato en 2006, edizión d'as Corz Balenzianas) ([2] PDF).
   Reforma d'o Estatuto d'Autonomía d'as Islas Balears ([3]).
2. ↑ Estatuto d'Autonomía d'Andaluzía de 1981 ([4])
   Estatuto d'Autonomía de Cataluña de 2006 ([5]), Reforma d'o
   Estatuto d'as Islas Canarias ([6])
3. ↑ Reforma d'Estatuto d'Autonomía de Andaluzía, Congreso d'os Deputatos ([7] PDF)
4. ↑ "Alcuerdo sopre criterios ta un Estatuto [d'autonomía de Galizia] de toz", siñato per o Partito Sozialista de Galizia e o Bloque Nacionalista Galego ([8])

Categorías: Politica d'España | Dreito constituzional

##### Views

- Articlo
- Descusión
- Bersión autual

##### Mirar

##### En atras luengas

- Asturianu
- Català
- English
- Español
- Euskara
- Galego